Metropolisiebeampte vas vir roekelose bestuur | Maroela Media
Metropolisiebeampte het beheer oor sy diensvoertuig verloor (Foto: Ask the Chief JMPD via Facebook)
'n Lid van die Johannesburgse metropolisie (JMPD) is aangekla vir roekelose en nalatige bestuur nadat hy Sondag in 'n ongeluk met sy diensvoertuig betrokke was. Dít terwyl hy van diens af was.
Volgens Wayne Minnaar, woordvoerder van JMPD, het dié metropolisiebeampte beheer oor die voertuig verloor in Randfonteinweg in Glenridge in Soweto. Die polisiebeampte het drie passasiers in die voertuig vervoer.
Die drie manlike insittendes en die polisiebeampte is beseer en vir behandeling na hospitale geneem.
Minnaar sê 'n dossier is teen die polisiebeampte vir roekelose en nalatige bestuur, asook moontlike dronkbestuur geopen. Hy word ook van wangedrag aangekla.
Die ongeluk word intern ondersoek.
"Die JMPD beskou dié wangedrag in 'n baie ernstige lig omdat insittendes beseer is en departementele eiendom beskadig is," sê Minnaar Hy sê wangedrag soos dié sal nie deur die metropolisie geduld word nie.
Diensvoertuie word naweke aangewend as taxi's. Dis waar die probleem begin.
Padrëel geld mos nie vir hulle nie.
Daars BAIE van hulle wat taxi ry met die staat se voertuie…sien dit elke dag .
Skroef die man dan op, Dit word nou hoog tyd dat ons opstaan teen persone wat die wet oortree. Dan is dit nog met n staats voertuig en dan moontlike dronkbestuur???? Wat gaan hier aan?
Verbaas my gladnie. Daai kar is mos 'n taxi en als. In EMPD word kinders by kleuterskole ook af en opgelaai. Maar dis ook net sekere beamptes wat niks oorkom as hulle hulle voertuie vir privaat gebruik gebruik nie.